**2019 г.** Наръчник за взаимоотношения с медии



## Повече за наръчника за взаимоотношения с медии

Ако проявявате интерес да станете част от Европейската седмица на професионалните умения за 2019 г. и желаете да рекламирате своите събития и дейности, тогава този наръчник е точно за Вас. Той ще Ви запознае с различните медийни канали, които можете да използвате, за да привлечете вниманието към Седмицата и ползите от професионалното образование и обучение (ПОО) в Европа.



Този наръчник предоставя следното:

* Съвети и подсказки как да установите връзка с медиите и как да представите историята си
по по-привлекателен начин.
* Насоки за това как да се изготви съобщение за медиите и шаблон за Вас, който да приспособите
и изпращате.
* Източници на факти и данни.
* Съвети за провеждане на интервюта с медии.

## Защо да запознаете медиите с Вашето участие в Европейската седмица на професионалните умения?

Първите три Европейски седмици на професионалните умения имаха страхотен успех и сега Европейската комисия организира Седмицата за четвърти път, за да продължи да повишава осведомеността по отношение на ПОО. Официалната Седмица ще се проведе от 14 до 18 октомври 2019 г. и стотици събития и дейности, свързани с ПОО, ще бъдат организирани из цяла Европа през годината. Европейското събитие ще се проведе в Хелзинки.

Седмицата и съответните кампании за комуникация сближават доставчиците на образователни и обучителни услуги, организациите на гражданското общество, публичните органи, бизнес организациите и широката общественост, за да привлекат повече внимание към ПОО в цяла Европа. Седмицата има за цел да покаже множеството възможности, които ПОО може да осигури както на младите, така и на възрастните, а също и стойността, която ПОО добавя към икономиката и бъдещето на работата и уменията. Тази година темата е „ПОО за ВСИЧКИ – умения за живот“ и ще има специален акцент върху високите постижения, приобщаването и ученето през целия живот в ПОО.

Можете да използвате медийното покритие, за да рекламирате своето събитие и да покажете по какъв начин то отговаря на Седмицата. Така повече хора ще узнаят за Вашето събитие/дейност и ще пожелаят да станат част от него. Медийното покритие също така привлича вниманието към Вашата организация отвъд вече изградената Ви мрежа, като в допълнение разпространява новината за събитието и Седмицата. Това ще помогне за популяризирането и по-доброто възприемане на ПОО във Вашата страна.

Видовете медии, които може да проявят интерес към Седмица, включват:

#### Националните вестници може да се заинтригуват от Седмицата и всички свързани с нея провеждащи се събития и дейности. Предоставянето на факти и данни, които ще представляват интерес за обществеността, заедно с възможността за интервюта и цитиране може да Ви помогне да спечелите вниманието на тези издания.

#### Радиостанциите и телевизиите също може да проявят интерес особено във връзка с по-оживените и по-необичайни събития, които ще се впишат в програмата им.

#### Можете да се свържете с местни вестници, уеб сайтове и блогове преди началото на събитието или дейността, за да окуражите повече хора да присъстват. Добра идея е да направите съобщение за медиите две седмици преди събитието, придружено от напомняне няколко дена преди самото му осъществяване. Можете също да се свържете по телефона с който и да е медиен център, който искате да отрази събитието Ви, за да помогне да привлечете внимание към Вашето събитие/дейност. Изданието или каналът може да решат да съставят репортаж преди събитието или да предпочетат да присъстват на него и въз основа на преживяването си да напишат очерк.



**Местни вестници, уеб сайтове и блогове**

#### Афишите със събития са страхотен начин да насърчат хората да посетят Вашето събитие, тъй като те често се интересуват от събитията, провеждащите се около тях. Всеки афиш има свои собствени изисквания, затова ще трябва да проведете проучване по какъв начин да подадете успешно информацията за своето събитие.



**Специални издания**

**Национални вестници**

**Афиши със събития**

#### Специалните издания може също да се интересуват да научат новини за Седмицата. Трябва да се свържете възможно най-скоро с тях, тъй като съществува вероятността редакторският им календар да е запълнен предварително. Информацията, която предоставяте на тези издания, може да бъде по-техническа, а осигуряването на достъп на заинтригуван експерт или свидетел ще спомогне за постигане на по-голяма популярност.



**Радио и телевизия**



## Връзки с медиите

 Тук ще намерите основен списък, който ще Ви помогне да получите популярност за своето събитие и Седмица. След това ще намерите по-подробни идеи и съвети.

#### Връзки с медиите – списък

* Решете към кои медии да се обърнете.
* Адаптирайте шаблона за съобщенията за медиите с информация за Вашето събитие.
* Добавете интересни и подходящи конкретно за държавата/региона истории и информация.
* Споделяйте снимки, видеоклипове, цитати и инфографики и други, които са подходящи за публикуване.
* Помислете кои лица биха били подходящи за интервюиране.
* Изпратете по имейл съобщението за медиите и снимките до лицата за контакт с медиите.
* След това позвънете по телефона на най-важните медии.
* Включите името и данните си за контакт, така че да можете да отговорите на обратни запитвания.
* Ще трябва да се подготвите да посрещнете журналистите на място в деня и да ги запознаете с хората, които биха представлявали интерес за тях.

## Определяне на това към коя медия да се обърнете

Първата стъпка е да разберете кои медии обхващат Вашата област или регион. След това можете да намерите данните за контекст с журналистите, които отговарят за местните събития, въпросите за трудовата заетост и образованието, социалните политики или европейските въпроси, като прегледате уеб сайтовете на съответните медии или се свържете с тях по телефона. Можете също така да проверите как да изпратите събитието си за включване в техните афиши.



## Подготовка на съобщение за медиите

Най-ефективният начин за информиране на медиите е като им изпратите съобщение за медиите. Може да използвате [шаблона за съобщения за медиите за Европейската седмица на професионалните умения](http://bit.ly/EVSWtoolkits), който можете да намерите на уеб сайта, като основа. Изберете шаблона на езика, който ви е необходим, и след това просто попълнете информацията за събитието/дейността, както и всички конкретни за региона данни, които считате за интересни и уместни.

**Съвет:** Добрият списък с контакти е първата стъпка към успешното медийно отразяване.

Поместването на събитието Ви в афишите също така ще Ви осигури по-голяма известност.

Повечето медийни организации предпочитат да получават съобщения за медиите в текста на имейла вместо като прикачен файл, така че копирайте съобщението за медиите в имейла, преди да го изпратите.

#### Съвети:

* Първо включете важната информация. Задължително давайте отговор на въпросите „какво, кой, кога, къде и защо“.
* Използвайте кратки изречения и динамичен език.
* Стремете се да избягвате жаргон и твърде техническия език и обяснявайте съкращенията.
* Не забравяйте да включите цитати и данни.
* Изпратете снимка, която журналистите могат да използва (включвайте само снимки, които могат да бъдат публикувани, без да се нарушават авторските права или [правата за лични данни](https://www.resourcecentre.org.uk/information/photo-consent-for-community-groups/))
* Посочете данните си за връзка относно обратни запитвания.

## Вдъхнете живот на съобщението си за медиите

Целта на съобщението Ви за медиите е да дадете на журналистите важна и интересна информация, както и материали, които те да могат да публикуват – например снимки, видеоклипове, истории за успех, цитати, инфографики, факти и данни.

|  |
| --- |
| **Визуална кампания на Европейската седмица на професионалните умения:** Трябва да се добавят визуални аспекти към всички съобщения за медиите, за да се покаже, че събитието Ви е част от Седмицата. Те са налични на уеб сайта. |
| **Снимки от събития:** Снимките от предишни Ваши събития са подходящи за включване в съобщенията за медиите. Ето защо е добра практика винаги да се гарантира, че хората на събитията Ви знаят, че ще бъдат снимани, и са запознати с това как може да се използват тези изображения. Това може да се постигне, като се добави едно изясняващо изречение към поканите или билетите. Можете също в деня да сложите плакати, уточняващи това. Важно е да уважавате правото на хората да не искат те или децата им да бъдат снимани. За снимки на отделни лица ще е необходимо те да подпишат формуляр за съгласие за публикуване, затова може би е най-добре да се фокусите върху снимки на групи, където отделните лица не се различават. |
| **Снимки от публичен домейн:** Ако използвате изображения от интернет, не забравяйте изискванията за авторско право. За по-сигурно можете да включите изображения от публичен домейн от сайтове като [Pixabay](https://pixabay.com/) и [Unsplash](https://unsplash.com/), тъй като техните [ограничения спрямо лицензите](https://pixabay.com/blog/posts/pixabay-license-what-is-allowed-and-what-is-not--4/) са лесни за спазване.  |
| **Видеоклипове:** Включете връзка към видеоклипове от Седмицата, които можете да намерите в уеб сайта, като някои от тях имат субтитри на всички езици на ЕС. Видеоклиповете са страхотен начин за привличане на вниманието на хората и могат да се използват от телевизионни канали и онлайн издания на местно и национално ниво. |
| **Вдъхновяващи истории:** Изберете истории от библиотеката „Споделете своите истории“ и насочете съдържанието на уеб сайта на Седмицата, така че да показва важността на ПОО, Седмицата и събитието Ви. |
| **Цитати:** Добра идея е да включите цитат във Вашето съобщение за медиите. Той може да бъде от говорителите на събитието, от експерти в организацията Ви, както и мнения на учащи лица. |
| **Факти и данни за ПОО:** Те могат да бъдат както специфични за региона и държавата, така и отнасящи се за целия ЕС. |

## Източници на факти и данни

Възможно е Вашата организация да има достъп до интересни и важни факти и данни. Като алтернатива тук ще намерите редица европейски източници за конкретни за държавите факти и данни, от които можете да се възползвате. Не забравяйте винаги да посочвате източника:

* [Обзор на образованието и обучението за 201](https://ec.europa.eu/education/policies/et-monitor-2018-reports-factsheets-infographics_en)8 г.: доклади за държавата, резюмета и инфографики(ГД „Образование и култура“).
* [ПОО в Европа, доклади по държава](http://www.cedefop.europa.eu/en/publications-and-resources/country-reports/vet-in-europe-country-reports) (Cedefop).
* Световна [база данни за ТПОО – профили на държавите](http://www.unevoc.unesco.org/go.php?q=World+TVET+Database) (Международен център за техническо и професионално образование и обучение (UNEVOC) и ЮНЕСКО).
* [Образователна база данни UOE](http://ec.europa.eu/eurostat/statistics-explained/index.php/UNESCO_OECD_Eurostat_%28UOE%29_joint_data_collection_%E2%80%93_methodology) (ЮНЕСКО, ОИСР и ЕВРОСТАТ).
* [Статистика за професионалното образование и обучение](http://ec.europa.eu/eurostat/statistics-explained/index.php/Vocational_education_and_training_statistics) (Евростат).
* [Статистика за обучение на възрастни](https://ec.europa.eu/eurostat/statistics-explained/index.php?title=Adult_learning_statistics) (Евростат).

Можете също така да се свържете с националните агенции за ПОО и министерството/подразделението за образование или трудови ресурси във Вашата държава, тъй като е възможно те да разполагат с национални доклади относно ПОО.

Статистиките на ниво ЕС може да предоставят интересно сравнение, а Евростат е добър източник за подобни данни:

|  |  |  |  |
| --- | --- | --- | --- |
| **48%** | **48%** от учениците в горните класове на средното образование в Европа участват в горното средно ПОО ([2017 г.](http://appsso.eurostat.ec.europa.eu/nui/show.do?dataset=educ_uoe_enrs05&lang=en)). | **74,8%****77,5%** | Процентът на заетостта на наскоро завършилите ПОО в Европа се е увеличил до **77,5% (**[**2018 г.**](http://appsso.eurostat.ec.europa.eu/nui/submitViewTableAction.do)**)** в сравнение с**74,8% (**[**2017 г.**](https://ec.europa.eu/eurostat/statistics-explained/index.php/Vocational_education_and_training_statistics)**).** |
| **22,5%****21,9%** | Процентътна нискоквалифицираните възрастни в Европа е **21,9% (**[**2018 г.**](http://appsso.eurostat.ec.europa.eu/nui/submitViewTableAction.do)**)**, намален от**22,5% (2017 г.)**. | **72,2%** | **72,2%** от фирмите в ЕС осигуряват професионално обучение на своите служители (2015 г.). |
| **11,1%****10,9%** | **11,1%** от населението на Европа между 25 и 64 години участват в обучението за възрастни ([2018 г.](http://appsso.eurostat.ec.europa.eu/nui/show.do?dataset=trng_lfse_01&lang=en)), увеличено от **10,9%** (2017 г.). |  |  |



## Изпращане на съобщение за медиите

За **местните медии** и **всекидневните вестници** трябва да изпратите съобщение за медиите около две седмици преди събитието. Добра идея е също така да изпратите и напомняне един-два дни преди събитието.

За **специализирани издания** и списания можете да изпратите съобщението за медиите по-рано, тъй като редакторският им календар може да е ангажиран предварително.

Можете също така да изпратите събитието до **афишите със събития** един месец предварително, според конкретния афиш.

## Създаване на връзки с журналистите

Изграждането на добри връзки с журналистите винаги може да е от полза за бъдещото отразяване на събитията. В допълнение към изпращането на съобщение за медиите можете да им се обадите по телефона и да ги поканите да отразят събитието Ви. Не забравяйте да ги питате какви специфични изисквания имат и да им изпратите напомняне преди събитието. След като денят настъпи, назначете специално лице, което да има задачата да ги посрещне и да се погрижи да разполагат с цялата им нужна информация. Добра идея е да отпечатате няколко копия на брошурата на Европейската седмица на професионалните умения за 2019 г., които да раздадете. Можете да намерите брошурата на уеб сайта.

## Провеждане на успешни интервюта

Интервютата могат да се провеждат както лице в лице по време на събитието, така и по телефона или дори чрез имейл. В случай че получите молба за интервю, трябва да имате предвид няколко основни съвета.

#### Съвети:

* Дайте на журналистите основна информация за организацията Ви и за Европейската седмица на професионалните умения. Можете да намерите информация за Седмицата, нейната мисия и теми за 2019 г. [на уеб сайта на Европейската седмица на професионалните умения](https://ec.europa.eu/social/vocational-skills-week/node_en).
* Решете предварително какво искате да кажете. Можете да си подготвите бележки, които да Ви помогнат по време на интервюто.
* Фокусирайте се върху ключовите си послания, които искате да изложите, и първо представете основните си точки.
* Бъдете кратки и използвайте примери и лични разкази, за да направите цялата история си по-привлекателна.
* Оставете данните си за контакт за всеки случай, ако журналистът трябва да провери отново нещо.
* Може да уредите интервюто да бъде с някого друг например говорителя на събитието или някой, който може да посочи личното си мнение. В такъв случай трябва да решите кой ще бъде най-подходящият човек за интервюто. Уговорете с него/нея дали ще иска да бъде интервюиран/а от пресата и му/й съобщете за какво ще се очаква да говори и какви са ключовите послания на Седмицата. След което уговорете подходящ за него/нея час за среща или разговор с журналиста.



## Полезни инструменти

* [**Шаблон за съобщение за пресата за Европейската седмица на професионалните умения**](http://bit.ly/EVSWtoolkits)**:** Наличен на всички официални езици в ЕС и готов за Вас да го промените и изпратите.
* **Библиотека „Споделете своята история“:** Пълна с множество интересни успешни истории, които можете да използвате. Чувствайте се свободни да добавяте тук и Вашите собствени истории!
* **Визуални материали за кампанията:** Показва, че снимките и историите Ви също са част от Седмицата.

##

## Често задавани въпроси

**Как мога да направя историята си по-привлекателна за медиите?**

Имайте предвид, че журналистите предпочитат историите от реалния живот. Включването на лични истории, цитати и данни ще направи съобщението Ви за медиите по-добро.

**Европейската комисия осигурява ли данни за връзка с медиите?**

Не. Тъй като Седмицата и съответната кампания се провежда сред държавите – членки на ЕС, ЕИП и държавите кандидатки, това просто не е възможно. Въпреки това този наръчник Ви дава съвети как да създадете добра база данни за медиите и как да изградите надеждни връзки с журналистите.

**Към кого да се обърна, ако имам допълнителни въпроси?**

Можете да ни изпратите имейл на info@vocationalskillsweek.eu или да се обадите на +44 (0)207 444 4264. Също така можете да се свържете с нас чрез социалните мрежи на посочените по-долу акаунти.

##

## Връзка с нас

С радост ще отговорим на всичките Ви въпроси относно свързаните с медиите дейности.

Имейл адрес: info@vocationalskillsweek.eu

Телефон: +44 (0)207 444 4264